CELEX: 32013R0670
Language: sl
Date: 2013-07-09 00:00:00
Title: Izvedbena uredba Komisije (EU) št. 670/2013 z dne 9. julija 2013 o uvrstitvi določenega blaga v kombinirano nomenklaturo

16.7.2013   
            
            
               SL
            
            
               Uradni list Evropske unije
            
            
               L 193/2
            
         IZVEDBENA UREDBA KOMISIJE (EU) št. 670/2013
   z dne 9. julija 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Po členu 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) je smiselno predvideti, da se ob upoštevanju predpisov, ki veljajo v Evropski uniji glede sistemov dvojne kontrole ter predhodnega in naknadnega nadzora nad tekstilnimi izdelki ob uvozu v Evropsko unijo, imetnik zavezujoče tarifne informacije, ki so jo izdali carinski organi držav članic glede uvrščanja blaga v kombinirano nomenklaturo in ki ni v skladu s to uredbo, lahko nanjo sklicuje še 60 dni.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   Ob upoštevanju predpisov, ki v Evropski uniji veljajo glede sistemov dvojne kontrole ter predhodnega in naknadnega nadzora nad tekstilnimi izdelki ob uvozu v Evropsko unijo, se je na zavezujočo tarifno informacijo, ki so jo izdali carinski organi držav članic in ni v skladu s to uredbo, mogoče sklicevati v obdobju 60 dni na podlagi člena 12(6) Uredbe (EGS) št. 2913/92.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 9. julija 2013
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek, narejen iz več kosov gosto tkanega tekstila (platno), sešit v tridimenzionalni „obliki“, ki meri približno 2,70 m × 2,70 m × 1,60 m, z okrasnim nadstreškom na vseh straneh in našito obrobo vzdolž roba. Na vsakem vogalu je na notranji strani žepek za učvrstitev izdelka na ogrodje. Izdelek ima vzdolž šivov tudi trakove iz tekstila za pritrditev na ogrodje.
                  Izdelek je dobavljen brez ogrodja, drogov ali dodatkov.
               
               
                  6306 90 00
               
               
                  Uvrstitev določajo splošna pravila 1, 2(a) in 6 za razlago kombinirane nomenklature in besedilo oznak KN 6306 in 6306 90 00.
                  Tarifna številka 6306 zajema paleto tekstilnih izdelkov, običajno izdelanih iz trpežnega, gosto tkanega platna (glej tudi pojasnjevalne opombe harmoniziranega sistema k tarifni številki 6306, prvi odstavek).
                  Glede na objektivne značilnosti (tridimenzionalna oblika, uporabljen material, velikost, dodelava) je izdelek namenjen za platneno streho na prostem.
                  Izdelek je predstavljen brez ogrodja, drogov ali dodatkov, vendar ima bistvene značilnosti platnene strehe na prostem (npr. ima strešno ponjavo, ki zagotavlja zaščito pred vremenskimi neprilikami) v smislu splošnega pravila za razlago 2(a).
                  Uvrstitev kot šotor pod tarifno podštevilko 6306 22 00 ali 6306 29 00 je izključena, ker izdelek nima strani ali sten, ki bi tvorile zaprt prostor (glej tudi pojasnjevalne opombe harmoniziranega sistema k tarifni številki 6306 (4)).
                  Izdelek se zato uvrsti pod oznako KN 6306 90 00 kot „izdelek za taborjenje – drugo.“